《鹊踏枝 雨舟纪梦》
清代·李雯

四围山色新安路。溪滑云深，唤起离人绪。点点黄梅天上雨，五更湿尽相思树。

飘飖已作浮萍侣。角枕蓬窗，无计推愁去。石上菖蒲长几许，梦回香阁逢端午。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。